CELEX: 62007TN0432
Language: mt
Date: 2007-11-29 00:00:00
Title: Kawża T-432/07: Rikors ippreżentat fid- 29 ta' Novembru 2007 — Franza vs Il-Kummissjoni

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/49
            
         Rikors ippreżentat fid-29 ta' Novembru 2007 — Franza vs Il-Kummissjoni
   (Kawża T-432/07)
   (2008/C 22/92)
   Lingwa tal-kawża: Il-Franċiż
   Partijiet
   
      Rikorrenti: Ir-Repubblika Franċiża (rappreżentanti: G. de Bergues u A. L. During, aġenti)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni 2007/647/KE tat-3 ta' Ottubru 2007 li teskludi mill-finanzjament Komunitarju ċerti nefqiet magħmula mill-Istati Membri taħt it-Taqsima Garanzija tal-Fond Agrikolu Ewropew għall-Gwida u l-Garanzija (FAEGG) (1) inkwantu din id-Deċiżjoni teskludi ċerti nefqiet magħmula mir-rikorrenti favur l-organizzazzjonijiet tal-produtturi ta' ħaxix u frott fir-rigward tas-snin finanzjarji 2003 u 2004;
            
         
               —
            
            
               tordna lill-Kummissjoni tbati l-ispejjeż.
            
         Motivi u argumenti prinċipali
   Ir-rikorrenti titlob l-annullament tad-deċiżjoni kkontestata għar-raġuni li l-Kummissjoni interpretat u applikat b'mod żbaljat l-Artikolu 11 tar-Regolament tal-Kunsill Nru 2200/96 (2) meta kkunsidrat li l-Gvern Franċiż ma kienx osserva l-kundizzjonijiet stabbiliti minn din id-dispożizzjoni għar-rikonoxximent ta' l-organizzazzjonijiet tal-produtturi ta' ħaxix u frott.
   
      (1)  Notifikata taħt id-dokument numru C(2007) 4477, ĠU L 261, p. 28.
   
      (2)  Ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħxejjex (ĠU L 297, p. 1).